Folketing
2010-04-12

SF ønsker, at det skal være et lovkrav, at man får lagt en boligsocial plan, hver gang man vil sætte kameraer op, så vi er sikre på, at der også er nogle tiltag, som reelt nedbringer kriminalitet og utryghed i områderne. Jeg synes ikke, at jeg kan læse ud af forslaget her, om optagelserne vil være krypterede, så det kun er sådan, at bestemte personer kan komme ind og se det her. Det vil vi i hvert fald i SF også stille forslag om. Det er vigtigt for os, at der er en høj grad af sikkerhed om det her. Jeg ved godt, at lovforslaget ikke lægger op til, at der er ejendomsfunktionærer og andre, der skal sidde og se på det her. Det er meget fornuftigt, men det er også vigtigt, at der er en ordentlig sikkerhed, og at optagelserne er krypterede.